Foto maak opslae; vrou dalk aangekla | Maroela Media
Nina de Chiffre soen die polisiebeampte, Salvatore Piccione Foto: Marco Bertorello
Nina de Chiffre, 'n 20-jarige student, het die polisiebeampte, Salvatore Piccione, tydens 'n betoging oor 'n nuwe hoëspoedspoorlyn in die Alpe, gesoen. 'n Fotograaf van AFP het die foto geneem.
Talle het haar gedrag as liefdevol beskryf en dit is wyd op sosiale media versprei, alhoewel die fotograaf Marco Bertorello en De Chiffre self gesê het dit was gedoen as 'n bespotting.
Duisende betogers het op 16 November in die prentjiemooi Val di Susa bymekaargekom waar dié omstrede spoorlyn tussen Frankryk en Italië gebou word.
Franco Maccari, hoof van die COISP-polisievakbond, het vroeër vandeesmaand onderneem om die betoger [De Chiffre] te dagvaar vir "seksuele geweld en minagting van 'n staatsamptenaar".
Staatsaanklaers het egter aan AFP gesê hulle het tot dusver nog nie 'n dagvaarding ontvang nie, maar aangedui dat 'n dagvaarding binne 90 dae van die betoging ingedien kan word.
Sy kan my met graagte n "soenkie" gee, ek sal haar nie aankla nie.
Ek eet nooit weer spagetti as sy aangekla word.
Die sg. slagoffer lyk vir my heel in sy skik met die aandag wat hy kry. Ek kan nie sien hoe dit as "seksuele geweld" beskou kan word nie. Ek was in my jong dae ook `n polisieman. Sulke gelukkies kom maar selde op `n man se pad, veral as die jonge dame so mooi is.